open-index/open-wikipedia-markdown huggingface dataset:
Δεχουναίικα Αχαΐας

Τα **Δεχουναίικα** είναι ένας σχετικά καινούριος, μικρός κτηνοτροφικός οικισμός με λίγα σπίτια, *"δημιουργηθείς δι΄ ανοικοδομήσεως"*. Δημιουργήθηκε στις αρχές της δεκαετίας του 1970 με την μετακίνηση στην εκεί πιο πεδινή περιοχή των κατοίκων του παρακείμενου Δεχουνίου το οποιο και εγκαταλήφθηκε.

## Τοποθεσία
Είναι χτισμένος σε υψόμετρο 618 μέτρων, στον "Σκουπέικο Κάμπο", πολύ κοντά στην Εθνική Οδό Πατρών-Τριπόλεως. Eγγύς του βρίσκονται οι οικισμοί της Δημοτικής Κοινότητας Σειρών στην Δημοτική Ενότητα Αροανίας, τα χαλάσματα του Δεχουνίου, ο μικρός οικισμός Μπάφι και ο καινούριος οικισμός της Πάου (επίσημα: Παλαιός Πάος).

## Διοικητική εξέλιξη
Πήρε το όνομά του από το χωριό Δεχούνι απ' όπου προήλθαν οι κάτοικοί του. Την 14/03/1971 αναγνωρίστηκε ως οικισμός με την ονομασία "Δεχουναίικα" και υπήχθη στην τότε Κοινότητα Δεχουνίου ενώ από την 05/04/1981 αποτελεί διοικητική συνέχεια του εγκαταλελειμμένου Δεχουνίου έχοντας ήδη υπαχθεί με το ΦΕΚ 71Α της 27/03/1973 στην τότε Κοινότητα Πάου.

Ανήκει στην Τοπική Κοινότητα Πάου της Δημοτικής ενότητας Παΐων του Δήμου Καλαβρύτων στο Νομό Αχαΐας, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011. Προ της εφαρμογής της διοικητικής μεταρρύθμισης «Καποδίστριας», ήταν οικισμός της Κοινότητας Πάου ενώ στη συνέχεια αποτέλεσε οικισμό του Δημοτικού διαμερίσματος Πάου του «Καποδιστριακού» Δήμου Παΐων.

## Δημογραφικά στοιχεία
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Δείτε επίσης
* Βεσίνι (παραδοσιακός οικισμός)
* Δεχούνι (εγκαταλελειμμένο)
* Πάος (πρώην: Σκούπι) (εγκαταλελειμμένο)
* Παλαιός Πάος (πρώην: Νέος Πάος)

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Δεχουναίικων Αχαΐας, eetaa.gr. Ανακτήθηκε: 19/09/2016.
* Ε.Ε.Τ.Α.Α. - Διοικητικές μεταβολές Κοινότητας Πάου Αχαΐας, eetaa.gr. Ανακτήθηκε: 17/09/2016.
* Δεχουναίικα, exploring-greece.gr. Ανακτήθηκε: 19/09/2016.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Παΐων
Κατηγορία:Δήμος Καλαβρύτων
Γυμναστικός Σύλλογος «Ο Κόροιβος»

Ο **Γυμναστικός Σύλλογος «Ο Κόροιβος»** (**ΓΣΚ**) είναι κυπριακός γυμναστικός σύλλογος με έδρα την Πάφο.

## Ίδρυση
Ο Γυμναστικός Σύλλογος «Ο Κόροιβος» ιδρύθηκε στις 28 Νοεμβρίου 1898 ύστερα από γενική συνέλευση στο αναγνωστήριο «Ομόνοια». Την ιδέα είχε συλλάβει ο σχολάρχης της πόλης Τηλέμαχος Καλλονάς. Πρώτος πρόεδρος του συλλόγου ήταν ο γιατρός Ηλίας Μαλιώτης. Με παραχώρηση γης από τη μητρόπολη Πάφου, ο σύλλογος προχώρησε στη δημιουργία γυμναστηρίου, τα εγκαίνια του οποίου πραγματοποιήθηκαν το Μάρτιο του 1899 με τη διοργάνωση αγώνων στίβου και την υποστήριξη των αρχών της πόλης και της εκκλησίας.

Με την πάροδο των χρόνων η δραστηριότητα του ΓΣΚ ατόνησε και στη συνέχεια ο σύλλογος περιήλθε σε κατάσταση παρακμής. Ως αποτέλεσμα, το 1932, δημιουργήθηκε νέος γυμναστικός σύλλογος στην πόλη, ο Γυμναστικός Σύλλογος «Κινύρας». Το 1948 ο Γυμναστικός Σύλλογος «Κινύρας» αποκλείστηκε από τις αθλητικές διοργανώσεις με απόφαση της Τοπικής Επιτροπής ΣΕΓΑΣ Κύπρου. Ταυτόχρονα επανιδρύθηκε από τον Δήμαρχο Πάφου Χριστόδουλο Γαλατόπουλο ο Γυμναστικός Σύλλογος «Κόροιβος» ο οποίος πήρε τη θέση του Γυμναστικού Συλλόγου «Κινύρα».

## Έδρα
Έδρα του συλλόγου ήταν το Στάδιο ΓΣ Κόροιβος και στη συνέχεια το Παφιακό Στάδιο.

## Παραπομπές


## Βιβλιογραφία
*

## Εξωτερικοί σύνδεσμοι
* 

Κατηγορία:Αθλητικοί σύλλογοι Επαρχίας Πάφου
ΓΣΚ
Κατηγορία:Σύλλογοι στίβου Κύπρου
Κατηγορία:Δήμος Πάφου
Διοργανώσεις Ε.Π.Σ. Ημαθίας 2014–15

Για την περίοδο 2014–15, η Ένωση Ποδοσφαιρικών Σωματείων Ημαθίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ημαθίας.

Η πρωταθλήτρια ομάδα της ΕΠΣ Ημαθίας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Ημαθίας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2014–15, δομή του πρωταθλήματος της Ε.Π.Σ. Ημαθίας είναι η εξής:

*Α1 Κατηγορία (16 ομάδες)
*Α2 Κατηγορία (26 ομάδες - 2 όμιλοι)
*Β΄ Κατηγορία (8 ομάδες)
*Γ΄ Κατηγορία (6 ομάδες)

### Α1 Κατηγορία
Πρωταθλήτρια για το 2014-15 ήταν ο Α.Σ. Ειρηνούπολης που θα διεκδικήσει την επάνοδο σε εθνικές κατηγορίες μέσω του Πρωταθλήματος Πρωταθλητριών ΕΠΣ. Στην Α2 υποβιβάζονται ο Άρης Παλιού Σκυλιτσίου,Αγροτικός Αστέρας Αγίας Βαρβάρας ,Εθνικός Κλειδιού ,Α.Ε. Καψόχωρας,Φίλιππος Μέσης,και ο τελευταίος Π.Α.Ο. Κουλούρας.

### Α2΄ Κατηγορία

Οι 25 ομάδες χωρίστηκαν σε δυο ομίλους , οι δυο πρώτοι κάθε ομίλου ανεβαίνουν στην Α1 και οι τελευταίες υποβιβάζονται.

Στην Α2 δε δήλωσαν συμμετοχή 2 σύλλογοι, ο Π.Α.Ο.Κορυφής  και η Α.Ε.Καμποχωρίου

#### 1ος Όμιλος
  

#### 2ος Όμιλος
 

### Β΄ Κατηγορία

Με τη συμμετοχή 8 ομάδων διεξήχθη το πρωτάθλημα της Β΄ Κατηγορίας. Σύμφωνα με την προκήρυξη οι 4 πρώτες ανεβαίνουν στην Α2 και η τελευταία υποβιβάζεται στη Γ΄.

### Γ΄ Κατηγορία

Η κατηγορία απαρτίζεται από 6 συνολικά συλλόγους σε έναν ομίλο. Το πρωτάθλημα ξεκίνησε το Φεβρουάριο του 2015. Οι Τρείς ομάδες πρώτες θα ανέβουν κατηγορία.

Η τελική κατάταξη ήταν

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ημαθίας. Το κύπελλο της περιόδου 2014–15 κατέκτησε η ομάδα του ΠΑΟΚ Αλεξάνδρειας.

### Τελικός

## Παραπομπές


Κατηγορία:Ε.Π.Σ. Ημαθίας
Στέλαν Σκάρσγκορντ

Ο **Στέλαν Σκάρσγκορντ** (σουηδικά: Stellan John Skarsgård, 13 Ιουνίου 1951) είναι Σουηδός ηθοποιός. Είναι ο πατέρας των επίσης ηθοποιών Αλεξάντερ Σκάρσγκορντ, Γκούσταφ Σκάρσγκορντ και Μπιλ Σκάρσγκορντ.

Έχει συμμετάσχει σε ταινίες ευρωπαϊκές και αμερικανικές και έχει συνεργαστεί με σκηνοθέτες όπως ο Λαρς φον Τρίερ, ο Ντέιβιντ Φίντσερ, ο Γκας Βαν Σαντ, ο Κένεθ Μπράνα, ο Μίλος Φόρμαν, ο Ρον Χάουαρντ και ο Φίλιπ Κάουφμαν. Το 1982 κέρδισε την Αργυρή Άρκτο καλύτερου ηθοποιού στο Φεστιβάλ του Βερολίνου από κοινού με τον Μισέλ Πικολί και το 1998 το βραβείο Επιτεύγματος στον Παγκόσμιο Κινηματογράφο από την Ευρωπαϊκή Ακαδημία Κινηματογράφου. το 2020 κέρδισε τη Χρυσή Σφαίρα Β' Ανδρικού Ρόλου σε μίνι τηλεοπτική σειρά για το ''Τσερνόμπιλ''.

## Φιλμογραφία

## Παραπομπές


Κατηγορία:Βραβευμένοι με Χρυσή Σφαίρα
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Κατηγορία:Σουηδοί ηθοποιοί κινηματογράφου
Κατηγορία:Σουηδοί ηθοποιοί τηλεόρασης
Γυμναστικός Σύλλογος «Κινύρας»

Ο Γυμναστικός Σύλλογος «Κινύρας» (ΓΣΚι) ήταν κυπριακός γυμναστικός σύλλογος με έδρα την Πάφο.

## Ίδρυση
Πρώτος Γυμναστικός Σύλλογος της Πάφου ήταν ο Γυμναστικός Σύλλογος «Ο Κόροιβος» ο οποίος είχε ιδρυθεί το 1898. Με την πάροδο των χρόνων η δραστηριότητα του Γυμναστικού Σύλλογου «Ο Κόροιβος» ατόνησε και στη συνέχεια ο σύλλογος περιήλθε σε κατάσταση παρακμής.  

Ως αποτέλεσμα δημιουργήθηκαν συνθήκες για την ίδρυση νέου γυμναστικού συλλόγου στην πόλη. Αυτό έγινε τον Οκτώβριο του 1932 σε συγκέντρωση φίλων του αθλητισμού. Την πρωτοβουλία για ίδρυση του νέου γυμναστικού συλλόγου είχε ο νομικός Λοΐζος Φιλίππου. Ο νέος σύλλογος ονομάστηκε **Γυμναστικός Σύλλογος «Κινύρας»**. Τα εγκαίνια του νέου γυμναστικού συλλόγου πραγματοποιήθηκαν στις 26 Μαρτίου 1933. Πρόεδρος ανέλαβε ο Λοΐζος Φιλίππου. 

## Τα γεγονότα του 1948
Το 1948 η Ελλάδα διάνυε μια περίοδο ενόπλων συγκρούσεων λόγω της διαμάχης μεταξύ δεξιών και αριστερών στον ελληνικό εμφύλιο. Η κατάσταση στην Ελλάδα μεταφέρθηκε και στην Κύπρο και διείσδυσε τόσο στην πολιτική ζωή του τόπου, όσο και στον αθλητισμό. Οι περισσότεροι αθλητικοί παράγοντες ασχολούνταν και με την πολιτική.

Πριν από τους παγκύπριους αγώνες στίβου το Μάιο του 1948, ο Σύνδεσμος Ελληνικών Γυμναστικών Αθλητικών Σωματείων (ΣΕΓΑΣ), ζήτησε από όλους τους Γυμναστικούς Συλλόγους της Κύπρου, τα μέλη και τους αθλητές τους, να υπογράψουν δημόσια διακήρυξη όπου θα εξεφράζουν την υποστήριξη τους προς τη Δεξιά παράταξη στον ελληνικό εμφύλιο, θα δήλωναν «εθνικοφρόνων φρονημάτων» και θα καταδίκαζαν τη δράση της Αριστεράς. Οι Γυμναστικοί Σύλλογοι και οι αθλητές δεξιάς ιδεολογίας υπέγραψαν τις δηλώσεις αυτές. Ο μόνος σύλλογος που αρνήθηκε να υπογράψει τη δήλωση αυτή ήταν ο Γυμναστικός Σύλλογος «Κινύρας» Πάφου και για αυτό αποκλείστηκε από τους αγώνες. Ο αποκλεισμός έγινε με απόφαση της Τοπικής Επιτροπής ΣΕΓΑΣ Κύπρου.

Οι αριστεροί αθλητές ήταν αντίθετοι με τη δήλωση που έκαναν οι σύλλογοι τους και αρνήθηκαν να υπογράψουν τις δηλώσεις. Από τους πρώτους που αντέδρασαν ήταν οι πρωταθλητές του ΓΣΕ, Αντώνης Τότσης και Νικής Γεωργίου. Ο ΓΣΕ κάλεσε τους δύο αθλητές σε απολογία αλλά εκείνοι επέμεναν στη θέση τους ότι ο αθλητισμός πρέπει να μείνει μακριά από την πολιτική. Επιπρόσθετα, οι αριστεροί αθλητές αποφάσισαν να στηρίξουν το Γυμναστικό Σύλλογο «Κινύρα» Πάφου, αν τελικά δεν του επέτρεπαν να λάβει μέρος στους Παγκύπριους Αγώνες Στίβου. Αν και είχαν πολλές πιθανότητες να καταλάβουν τις πρώτες θέσεις, προτίμησαν να συμπαρασταθούν στον Κινύρα.

Μετά την αποβολή του Γυμναστικού Συλλόγου «Κινύρα» επανιδρύθηκε από τον Δήμαρχο Πάφου Χριστόδουλο Γαλατόπουλο ο Γυμναστικός Σύλλογος «Κόροιβος» ο οποίος πήρε τη θέση του Γυμναστικού Συλλόγου «Κινύρα».

## Παραπομπές


## Βιβλιογραφία
*

Κατηγορία:Αθλητικοί σύλλογοι Επαρχίας Πάφου
ΓΣΚι
Κατηγορία:Σύλλογοι στίβου Κύπρου
Κατηγορία:Δήμος Πάφου
Διοργανώσεις Ε.Π.Σ. Λασιθίου 2016–17

Για την **περίοδο 2016–17**, η Ένωση Ποδοσφαιρικών Σωματείων Λασιθίου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Λασιθίου.

Η πρωταθλήτρια ομάδα της ΕΠΣ Λασιθίου κερδίζει την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Λασιθίου, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Η δομή του πρωταθλήματος της Ε.Π.Σ. Λασιθίου είναι η εξής:

* Α΄ Κατηγορία
* Β΄ Κατηγορία
### Αλλαγές σε σχέση με την περίοδο 2015-16
Δε δήλωσαν συμμετοχή οι: ΑΟ Τουρλωτής στην Α΄ και Δόξα Μύθων , Νέοι ΑΟΑΝ στη Β΄ . Επανεμφανίστηκε ο σύλλογος της Ιεράπετρας ΑΕ Αναγέννηση. 

### Α΄ κατηγορία
Διεξήχθη σε έναν όμιλο των 14 ομάδων, και πρωταθλήτρια ήταν η ομάδα του **Ο.Φ. Ιεράπετρας**. 

**Ομάδες που προβιβάστηκαν από τη Β΄:**
* (1η) Α.Σ. Ιεράπετρας
* (2η) Ελπίδες Αγίου Νικολάου
* (3η) Α.Ο. Σκοπής
**Ομάδες που υποβιβάστηκαν:**
* (10η) Α.Ο. Τουρλωτής (*δε δήλωσε συμμετοχή*) 
* (13η) Α.Ο. Βραχασίου
* (14η) Δόξα Μύθων (*που τελικά δε δήλωσε συμμετοχή ούτε στη Β΄*)

### Β΄ κατηγορία

Διεξάγεται σε έναν όμιλο  των 9 ομάδων.

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Λασιθίου.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Λασιθίου
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
Νίκλας Ζύλε

Ο **Νίκλας Ζύλε** (*Niklas Süle*, γεννημένος στις 3 Σεπτεμβρίου 1995) είναι Γερμανός ποδοσφαιριστής, ο οποίος αγωνίζεται ως κεντρικός αμυντικός για λογαριασμό της Μπορούσια Ντόρτμουντ.

## Συλλογική Καριέρα
Ξεκίνησε την καριέρα του από τη Ροτ-Βάις Βάλντορφ. Αργότερα, μετακόμισε στην Άιντραχτ Φραγκφούρτης, όπου και παρέμεινε έως τη σεζόν 2008–09. Στη συνέχεια μετακόμισε στην Ντάρμστατ 98, ενώ μισό χρόνο αργότερα στη Χόφενχαϊμ 1899.
Στις 11 Μαΐου 2013 πραγματοποίησε το ντεμπούτο του με τη Χόφενχαϊμ σε αναμέτρηση για την Μπουντεσλίγκα με αντίπαλο το Αμβούργο. Ξεκίνησε ως βασικός, ενώ αντικαταστάθηκε από τον Αντρέας Λούντβιχ στο 81ο λεπτό. Η Χόφενχαϊμ, τελικώς, ηττήθηκε στη συγκεκριμένη αναμέτρηση με σκορ 1–4.

Το 2017 υπέγραψε συμβόλαιο διάρκειας πέντε ετών στην Μπάγερν Μονάχου. Εκεί κατάφερε να κατακτήσει τον τίτλο του ΟΥΕΦΑ Τσάμπιονς Λιγκ 2019–20. Στον τελικό μπήκε αλλαγή στο εικοστό πέμπτο λεπτό της αναμέτρησης στη θέση του Ζερόμ Μπόατενγκ. Τον Φεβρουάριο του 2022 υπέγραψε ως ελεύθερος συμβόλαιο διάρκειας τεσσάρων ετών με την Μπορούσια Ντόρτμουντ. Το συμβόλαιο έχει διάρκεια από τη σεζόν 2022–23 έως τη σεζόν 2025–26.

## Διεθνής Καριέρα
Με τη Γερμανία Κ-17 συμμετείχε στο Ευρωπαϊκό Πρωτάθλημα Κ-17 του 2012.

Ήταν στέλεχος της ομάδας που έλαβε μέρος στους Θερινούς Ολυμπιακούς Αγώνες του 2016, όπου η Γερμανία κέρδισε το αργυρό μετάλλιο.

Ο Ζύλε κλήθηκε για πρώτη φορά στην Εθνική Γερμανίας τον Αύγουστο του 2016, ενόψει αναμετρήσεων με αντιπάλους τη Φινλανδία και τη Νορβηγία. Αγωνίστηκε ως βασικός και αντικαταστάθηκε στο 59ο λεπτό της αναμέτρησης απέναντι στη Φινλανδία, η οποία και αποτέλεσε το ντεμπούτο του με τα χρώματα της Εθνικής Γερμανίας.

## Διακρίσεις

### Διεθνής
;Γερμανία
* Θερινοί Ολυμπιακοί Αγώνες: Αργυρό Μετάλλιο, 2016

## Παραπομπές


## Εξωτερικοί σύνδεσμοι
*
*

Κατηγορία:Γερμανοί ποδοσφαιριστές
Κατηγορία:Ποδοσφαιριστές Χόφενχαϊμ 1899 Β΄
Κατηγορία:Ποδοσφαιριστές Χόφενχαϊμ 1899
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Εθνικής Γερμανίας Κ16
Κατηγορία:Ποδοσφαιριστές Εθνικής Γερμανίας Κ17
Κατηγορία:Ποδοσφαιριστές Εθνικής Γερμανίας Κ18
Κατηγορία:Ποδοσφαιριστές Εθνικής Γερμανίας Κ19
Κατηγορία:Ποδοσφαιριστές Εθνικής Γερμανίας Κ21
Κατηγορία:Ποδοσφαιριστές Εθνικής Γερμανίας
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ολυμπιακής ομάδας Γερμανίας
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Διοργανώσεις Ε.Π.Σ. Γρεβενών 2016–17

Για την **περίοδο 2016–17**, η Ένωση Ποδοσφαιρικών Σωματείων Γρεβενών είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Γρεβενών.

Η πρωταθλήτρια ομάδα της ΕΠΣ Γρεβενών κερδίζει την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Γρεβενών, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2016–17, δομή του πρωταθλήματος της Ε.Π.Σ. Γρεβενών είναι η εξής:

* Α΄ Κατηγορία
* Β΄ Κατηγορία

### Α΄ Κατηγορία
Στην Α΄ Κατηγορία συμμετέχουν 10 σύλλογοι. Σε σχέση με την προηγούμενη περίοδο δε συμμετέχει η ΑΕΠ Βατολάκκου που προβιβάστηκε στη Γ΄ Εθνική και η ΑΓΟ Δήμητρας που υποβιβάστηκε στη Β΄ κατηγορία κι αντικαταστάθηκε από τη Δόξα Νέων Παλιουριάς.

Πρωταθλήτρια ήταν η ομάδα του Πυρσού Γρεβενών , η οποία επέλεξε να μη δηλώσει συμμετοχή στη Γ΄ Εθνική της περιόδου 2017-18.

### Β΄ Κατηγορία
Η Β΄ Κατηγορία διεξάγεται με τη συμμετοχή 7 ομάδων. Σε σχέση με την προηγούμενη περίοδο η πρωταθλήτρια Δόξα Νέων Παλιουριάς αντικαταστάθηκε από την τελευταία της Α΄ ΑΓΟ Δήμητρας, η Δόξα Παλαιοχωρίου δε δήλωσε συμμετοχή, αλλά επανήλθε στην ενεργό δράση ο σύλλογος ΑΦΣ Αμυγδαλιά.
   

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Γρεβενών. 

Κυπελλούχος για τη σεζόν 2016-2017 αναδείχθηκε ο Πυρσός Γρεβενών, ο οποίος νίκησε με τη σειρά τους:  ΠΑΟ Τριφυλλιακός (9-0) Γρεβενά Αεράτα (1-3) Καμβουνιακό Δεσκάτης (1-0) Σειρήνα Γρεβενών (2-1) και στον τελικό νίκησε την ΑΕ Κοκκινιάς/Πολύδενδρου με 8-2 !!! 

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Γρεβενών
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
Εμφύλιοι πόλεμοι στο Σουδάν

Ως **εμφύλιοι πόλεμοι στο Σουδάν** εννοούνται τρεις διακριτές συρράξεις:
*Ο Πρώτος εμφύλιος πόλεμος στο Σουδάν (1955–1972)
*Ο Δεύτερος εμφύλιος πόλεμος στο Σουδάν (1983–2005)
*Ο Εμφύλιος πόλεμος στο Νότιο Σουδάν (2013–2015)
Τζο Στράμερ

Ο **Τζον Γκράχαμ Μέλο** (, 21 Αυγούστου 1952 - 22 Δεκεμβρίου 2002), περισσότερο γνωστός ως **Joe Strummer**, ήταν Βρετανός τραγουδιστής, κιθαρίστας, συνθέτης, στιχουργός και ηθοποιός. Έγινε γνωστός ως ο τραγουδιστής του πανκ-ροκ συγκροτήματος The Clash.

## Βιογραφία
Γεννήθηκε το 1952 στην Άγκυρα ως Τζον Γκράχαμ Μέλορ. Ασχολήθηκε από μικρός με τη μουσική και το τραγούδι και όταν ήταν έφηβος έπαιζε στους σταθμούς του μετρό του Λονδίνου με ένα γιουκαλίλι.

Ήταν έναν από τους συνιδρυτές των Clash το 1976 και ο frontman τους μέχρι το 1986, όταν και διαλύθηκαν. Ο Στράμερ είχε αποκτήσει πολλά χρήματα λόγω της επιτυχίας του συγκροτήματος, όμως ζούσε σε κοινόβια και μοίραζε το εισόδημά του στους συγκατοίκους και στους φίλους του.

Μετά τη διάλυση των Clash, ο Στράμερ στράφηκε στην υποκριτική και έπαιξε σε ταινίες του Μάρτιν Σκορσέζε, του Τζιμ Τζάρμους, του Άκι Καουρισμάκι, του Άλεξ Κοξ κ.α.

Απεβίωσε στις 22 Δεκεμβρίου του 2002 από καρδιακή ανακοπή στο Σόμερσετ της Αγγλίας, κοντά στη σύζυγό του και στις κόρες του.

## Υστεροφημία
To 2016 γυρίστηκε η ταινία London Town με θέμα τη ζωή του και τον υποδύθηκε ο Τζόναθαν Ρις Μέγιερς.

## Παραπομπές


## Εξωτερικοί σύνδεσμοι

* 
*Obituary by Paul Bond on the *[[World Socialist Web Site]]*
*Harrison, Brady. "The Cultural Offices of Joe Strummer." *Iowa Journal of Cultural Studies* 1 (2002): 33-56.
**[http://thelegendjoestrummer.weebly.com/ The Legend Joe Strummer] Web Site*
* *[http://joestrummerfoundation.org/ The Joe Strummer Foundation]  Web Site*

Κατηγορία:Άγγλοι τραγουδιστές
Κατηγορία:Άγγλοι τραγουδοποιοί
Κατηγορία:Πανκ μουσική
Κατηγορία:Ροκ μουσικοί
Κατηγορία:Άγγλοι ηθοποιοί
Κατηγορία:The Clash
Διοργανώσεις Ε.Π.Σ. Φωκίδας 2016–17

Για την **περίοδο 2016–17**, η Ένωση Ποδοσφαιρικών Σωματείων Φωκίδας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Φωκίδας.

Η πρωταθλήτρια ομάδα της ΕΠΣ Φωκίδας κερδίζει την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Φωκίδας, αποκτά το δικαίωμα συμμετοχής στο Κύπελλο Ερασιτεχνών. Για την περίοδο 2016-17, Κυπελλούχος Φωκίδας αναδείχθηκε ο Φωκικός.

## Πρωτάθλημα

Το πρωταθλήμα της Ε.Π.Σ. Φωκίδας για το 2016-17 διεξάγεται με τη συμμετοχή 15 συλλόγων σε μια μόνο κατηγορία και σε έναν όμιλο 

Σε σχέση με την προηγούμενη περίοδο , δε δήλωσαν συμμετοχή δυο σύλλογοι (Ανδρούτσος Γραβιάς , Ηρακλής Μοναστηρακίου) , επέστρεψαν στο τοπικό πρωτάθλημα ο Φωκικός κι ο Διαγόρας Πολύδροσου και εμφανίζεται για πρώτη φορά η Ακαδημία Ιτέας. Από τα μέσα της περιόδου αποβλήθηκε από το πρωτάθλημα ο Ολυμπιακός Κίρρας.

Ο Αστέρας Ιτέας κατέκτησε το πρωτάθλημα και προβιβάστηκε στη Γ΄ Εθνική Ερασιτεχνική.
### Α΄ Κατηγορία

Πηγή: StarSports.gr

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Φωκίδας.

Για την περίοδο 2016-17, Κυπελλούχος Φωκίδας αναδείχθηκε ο Φωκικός, επικρατώντας στον Τελικό του Αστέρα Ιτέας με σκορ 2-1 στην παράταση.

## Παραπομπές


## Εξωτερικοί σύνδεσμοι

* Ηλεκτρονική έκδοση της Εφημερίδας «Η Ώρα της Φωκίδας»  orafok.gr
* Ηλεκτρονική εφημερίδα της Φωκίδας «AmfissaFace» amfissaface.gr

Κατηγορία:Ε.Π.Σ. Φωκίδας
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
Μαρίσα Παρέδες

Η **Μαρίσα Παρέδες** (*Marisa Paredes*, 3 Απριλίου 1946 - 17 Δεκεμβρίου 2024) ήταν Ισπανίδα ηθοποιός.

## Βιογραφία
Γεννήθηκε το 1946 στη Μαδρίτη. Είχε πρωταγωνιστήσει σε ταινίες του Πέδρο Αλμοδόβαρ, του Ρομπέρτο Μπενίνι και του Γκιγιέρμο Ντελ Τόρο. Από το 2000 ως το 2003 ήταν πρόεδρος της Ισπανικής Ακαδημίας των Τεχνών και του Κινηματογράφου.

Είχε προταθεί δύο φορές για το βραβείο Γκόγια Α' Γυναικείου ρόλου για τις ταινίες *Cara de acelga* και *[[Το μυστικό μου λουλούδι]]* και μία φορά για το βραβείο Σωματείου Ηθοποιών καλύτερου καστ για την ταινία *[[Η ζωή είναι ωραία]]*. Το 2018 έλαβε το τιμητικό βραβείο Γκόγια.

Απεβίωσε από ανακοπή καρδιάς σε νοσοκομείο της Μαδρίτης στις 17 Δεκεμβρίου 2024, σε ηλικία 78 ετών. Η σορός της τέθηκε σε λαϊκό προσκύνημα στο Δημοτικό Θέατρο της Μαδρίτης πριν τη κηδεία της στο Κοιμητήριο του Αγίου Ισιδώρου στις 18 Δεκεμβρίου.

## Επιλεγμένη φιλμογραφία

## Παραπομπές


Κατηγορία:Ισπανίδες ηθοποιοί
Κατηγορία:Βραβευμένοι με Γκόγια
Μπομπ Μπάλαμπαν

O **Μπομπ Μπάλαμπαν** (αγγλ. *Bob Balaban*, γενν. 1945) είναι Αμερικανός ηθοποιός, σκηνοθέτης και παραγωγός.
[μικρογραφία|Ο Μπάλαμπαν με τη [Σούζαν Σαράντον το 2011|250x250εσ]]
Έχει κερδίσει το βραβείο BAFTA, το βραβείο Satellite και το βραβείο Σωματείου Ηθοποιών για την ταινία *[[Έγκλημα στο Γκόσφορντ Παρκ]]*.

## Προσωπική ζωή
Ο Μπάλαμπαν είναι νυμφευμένος με τη Λιν Γκρόσμαν με την οποία έχει δύο κόρες. Μένει στο Μανχάταν της Νέας Υόρκης. 

## Επιλεγμένη φιλμογραφία
### Κινηματογράφος

### Τηλεόραση
*1998 Τα Φιλαράκια
*2000 The West Wing
*2013-2015 Girls

## Παραπομπές

## Εξωτερικοί σύνδεσμοι
* 

Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Κατηγορία:Βραβευμένοι με BAFTA
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Διοργανώσεις Ε.Π.Σ. Ευρυτανίας 2016–17

Για την **περίοδο 2016–17**, η Ένωση Ποδοσφαιρικών Σωματείων Ευρυτανίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ευρυτανίας.

Η πρωταθλήτρια ομάδα της ΕΠΣ Ευρυτανίας κερδίζει την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Ευρυτανίας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2016–17, μόλις 7 σύλλογοι δήλωσαν συμμετοχή κι έτσι η δομή του πρωταθλήματος της Ε.Π.Σ. Ευρυτανίας είναι η εξής:

* Α΄ Κατηγορία
* Β΄ Κατηγορία (αναλόγως των συμμετοχών)

### Α΄ Κατηγορία
Στην Α΄ Κατηγορία συμμετέχουν 7 σύλλογοι. Σε σχέση με την προηγούμενη περίοδο δε δήλωσε συμμετοχή η ΑΕΚ Αγίων Ευρυτάνων και προβιβάστηκε από τη Β΄ ο ΑΠΟ Δυτικής Φραγκίστας. Πρωταθλήτρια αναδείχθηκε στη διαδικασία των Play Off η ομάδα του ΑΠΟΚ Βελούχι, ενώ η πρώτη της κανονικής διάρκειας ΑΟ Μυρίκης τερμάτισε στη 3η θέση

Πηγή: ΕΠΣ Ευρυτανίς

#### Βαθμολογία Play Off

### Β΄ Κατηγορία
Στη Β΄ Κατηγορία συμμετείχαν 7 σύλλογοι που χωρίστηκαν σε 2 ομίλους. Στον τελικό μεταξύ των νικητών των δυο ομίλων , ο Απεραντιακός κατέκτησε το πρωτάθλημα επικρατώντας του Κεραυνού Κρικέλλου.
* Α όμιλος: Κεραυνός Κρικέλλου , Α.ΠΟ. Καρπενήσι 2002 , ΠΑΟ Καρπενησίου , ΑΕΚ Αγίων Ευρυτάνων
* Β όμιλος:Απεραντιακός , Δόξα Ραπτόπουλου , ΑΟ Κεράσοβο

## Κύπελλο

Στο θεσμό του κυπέλλου συμμετέχουν τα 7 σωματεία της  Α΄ Κατηγορίας της Ε.Π.Σ. Ευρυτανίας. Θα ξεκινήσει με τους προημιτελικούς στις 24 και 25 Σεπτεμβρίου 2016.

Ο Αίολος Προφήτη Ηλία προκρίθηκε στους ημιτελικούς χωρίς αγώνα.

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Ευρυτανίας
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
Τορπέντο-ΖΙΛ

Η **Τορπέντο-ΖΙΛ** (ρωσικά: Торпедо-ЗИЛ) ήταν ρωσικός ποδοσφαιρικός σύλλογος από τη Μόσχα, η οποία υπήρξε το διάστημα απο το 2005 έως το 2011.

## Ιστορία
Ο σύλλογος «Τορπέντο-ΡΓ» ιδρύθηκε το 2005, ως αποτέλεσμα των κατευθυντήριων γραμμών της συνεργασίας της «Российской газеты» και της «ЗиЛ». Την περίοδο του 2005, η ομάδα μετείχε στο ερασιτεχνικό πρωτάθλημα στην περιοχή «Μόσχας Κέντρου» καταλαμβάνοντας την πρώτη θέση και πετυχαίνοντας την άνοδο σε ανώτερη κατηγορία. Την επόμενη περίοδο, το 2006, αγωνίστηκε στην περιοχή της «Δύσης».

Το 2009, ο σύλλογος μετονομάστηκε σε «Τορπέντο-ΖΙΛ». Κύριος μέτοχος του συλλόγου έγινε ένας από τους επί σειρά ετών οπαδούς της «автозаводцев», ο διάσημος Ρώσος επιχειρηματίας Αλεξάντρ Μαμούτ, ως χορηγός της ομάδας, ενώ διέθετε και τον αθλητικό ιστότοπο στο διαδίκτυο «championat.ru». Επίσης, μετοχές του συλλόγου κατείχαν οι Α.Β. Τουκμάνοφ, Β.Ν. Φιλάτοφ, η «Российской газеты» και η ЗАО «ЗИЛ Ай Пи», η οποία ήταν μία από τις θυγατρικές της ОАО «Завод имени И. А. Лихачева».

Στις 19 Μαρτίου του 2009, στην επίσημη ιστοσελίδα της Ένωσης Επαγγελματικού Ποδοσφαίρου (ПФЛ) δημοσιεύθηκε η μετονομασία του συλλόγου από «Τορπέντο-ΡΓ» σε «Τορπέντο-ΖΙΛ» και τον αποκλεισμό της ποδοσφαιρικής ομάδας Τορπέντο Μόσχας από το πρωτάθλημα. Την 1η Φεβρουαρίου του 2011, η Τορπέντο-ΖΙΛ διαλύθηκε.

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 2005
Κατηγορία:Αθλητισμός στη Μόσχα
Κατηγορία:Ποδοσφαιρικές ομάδες Ρωσίας
Β΄ Κατηγορία ποδοσφαίρου Ρωσίας

Η **Δεύτερη κατηγορία** (ρωσικά: Второй дивизион), γνωστή και ως **Πρωτάθλημα ΠΦΛ** (Первенство ПФЛ), είναι το τρίτο επίπεδο του συστήματος ποδοσφαιρικών πρωταθλημάτων της Ρωσίας. Το διάστημα 1998–2010, υπεύθυνη διεξαγωγής του πρωταθλήματος ήταν η Ένωση Επαγγελματικού Ποδοσφαίρου (ПФЛ). Την περίοδο 2011/12 διεξαγόταν από το Τμήμα Επαγγελματικού Ποδοσφαίρου της Ρωσικής Ποδοσφαιρικής Ένωσης (Департамент профессионального футбола Российского футбольного союза, ДПФ РФС). Από την περίοδο 2013/14, την ευθύνη της διοργάνωσης έχει και πάλι η ПФЛ.

## Παραπομπές


## Εξωτερικοί σύνδεσμοι
* 

Κατηγορία:Πρωταθλήματα ποδοσφαίρου τρίτης κατηγορίας στην Ευρώπη
Κατηγορία:Ποδοσφαιρικές διοργανώσεις Ρωσίας
Γ΄ Κατηγορία ποδοσφαίρου Ρωσίας

Η **Τρίτη κατηγορία** (), επίσης γνωστή ως **Πρωτάθλημα ΛΦΛ** (), καθώς και ως **Ρωσικό πρωτάθλημα μεταξύ ερασιτεχνικών ποδοσφαιρικών συλλόγων** (), είναι το τέταρτο επίπεδο του συστήματος ποδοσφαιρικών πρωταθλημάτων της Ρωσίας. Υπεύθυνη διεξαγωγής της διοργάνωσης είναι η Ερασιτεχνική Ποδοσφαιρκή Ένωση (ЛФЛ).

Η διοργάνωση έχει ερασιτεχνικό-ημιεπαγγελματικό χαρακτήρα. Στο τέλος κάθε περιόδου, οι δέκα πρώτες ομάδες κάθε τμήματος της διοργάνωσης, κερδίζουν την άνοδο στη Β΄ Κατηγορία. Οι ομάδες που τερματίζουν στις χαμηλότερες θέσεις των τμημάτων της Μόσχας, της Περιφέρειας Μόσχας και της Σιβηρίας, σε ορισμένες περιπτώσεις υποβιβάζονται στην αμέσως κατώτερη κατηγορία.

## Παραπομπές


Κατηγορία:Ποδοσφαιρικές διοργανώσεις Ρωσίας
Περιοχή Σερενγκέτι

Η **Περιοχή Σερενγκέτι** (Αγγλικά: *Serengeti District*, Σουαχίλι: *Wilaya ya Serengeti*), είναι μία από τις επτά περιοχές στην Περιφέρεια Μάρα της Τανζανίας. Η επαρχιακή πόλη διοίκησης, είναι το Μουγκούμου *(Mugumu)*. Η Περιοχή, φιλοξενεί ένα από τα διασημότερα καταφύγια αγρίων θηρίων στον κόσμο και υπάρχει μια από τις δυτικές πύλες εισόδου στο πάρκο.

Κατά το 2012, στην Εθνική Απογραφή της Τανζανίας, ο πληθυσμός στην **Επαρχία Σερενγκέτι** *(Serengeti District)* ήταν 249.420 άτομα.

## Μεταφορές
Δεν υπάρχουν ασφαλτοστρωμένοι δρόμοι που να συνδέουν την Περιοχή Σερενγκέτι *(Serengeti District)* με το υπόλοιπο της χώρας. Ο μη ασφαλτοστρωμένος οδικός κορμός Τ17 από τη Μουσόμα *(Musoma)* προς την Αρούσα *(Arusha)*, περνά μέσα από την Επαρχία, με κατεύθυνση από δυτικά προς ανατολικά.

## Διοικητικές υποδιαιρέσεις
Από το 2012, η Περιοχή Σερενγκέτι *(Serengeti District)*, διαιρείται διοικητικά σε 28 Τμήματα:

### Τμήματα

## Δείτε επίσης
* Εθνικό Πάρκο Σερενγκέτι
* Διοικητικές υποδιαιρέσεις της Τανζανίας
* Περιφέρεια Μάρα
* Μουσόμα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Μάρα
Κατηγορία:Επαρχίες της Τανζανίας
Περιοχή Ταρίμε

Η **Περιοχή Ταρίμε** (Αγγλικά: *Tarime District*, Σουαχίλι: *Wilaya ya Tarime*), είναι μία από τις επτά επαρχίες στην Περιφέρεια Μάρα *(Mara Region)* της Τανζανίας. Παλαιότερα ήταν γνωστή ως η "Βόρεια Περιοχή Μάρα" *("North Mara District")*. Συνορεύει από τα βόρεια προς τα ανατολικά με τις Περιοχές Μιγκόρι *(Migori District)*, Τρανς Μάρα *(Trans Mara District)* και Κισίι στην Κένυα, στα ανατολικά με το *Maasai Mara game reserve*, στα νότια συνορεύει κατά μήκος του Ποταμού Μάρα *(Mara River)* από τις Περιοχές Σερενγκέτι *(Serengeti District)* και Μπουτιάμα *(Butiama District)* και στα δυτικά με την από Περιοχή Ρορύα *(Rorya District)*.

Η διοικητική της έδρα είναι στην πόλη Ταρίμε *(Tarime)*. 

Το Ορυχείο Χρυσού Βορείου Μάρα, βρίσκεται εντός της Περιοχής Ταρίμε *(Tarime District)*. Το εξορύσσει η "Εξόρυξη Ακακίας" *(Acacia Mining)*.

Κατά το 2002, σύμφωνα με την Εθνική Απογραφή της Τανζανίας, ο πληθυσμός στην **Επαρχία Ταρίμε** *(Tarime District)* ήταν 492.798 άτομα, ενώ, κατά το 2012, ο πληθυσμός ήταν 339.693 άτομα.

## Μεταφορές
Ο ασφαλτοστρωμένος οδικός κορμός T4 από τη Μουάνζα *(Mwanza)* προς τα σύνορα της Κένυας, περνά μέσα από την περιοχή. Το κύριο σημείο διέλευσης των συνόρων από την Τανζανία προς την Κένυα στη ζώνη της Λίμνης Βικτόρια, βρίσκεται στη Σιράρι *(Sirari)*, το οποίο είναι επίσης ένα Τμήμα της Επαρχίας Ταρίμε *(Tarime District)*.

## Διοικητικές υποδιαιρέσεις
Το 2002, η Επαρχία Ταρίμε *(Tarime District)* περιείχε 41 Τμήματα, αλλά μετά το χωρισμό της το 2007 από την Περιοχή Ρορύα *(Rorya District)*, η Περιοχή Ταρίμε *(Tarime District)* έχει μειωθεί σε λιγότερα Τμήματα. Από το 2012, η Περιοχή Ταρίμε *(Tarime District)* διαιρείται διοικητικά σε 30 Τμήματα:

### Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μάρα
* Μουσόμα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Μάρα
Κατηγορία:Επαρχίες της Τανζανίας
Καζάν Αρένα

Η **Καζάν Αρένα** (ρωσικά: Казань Арена, αγγλικά: *Kazan Arena*) είναι ένα στάδιο στο Καζάν της Ρωσίας. Ολοκληρώθηκε τον Ιούλιο του 2013 και φιλοξενεί αγώνες ποδοσφαίρου, ειδικά τα εντός έδρας παιχνίδια της Ρουμπίν Καζάν στο Πρωτάθλημα Ρωσίας. Το γήπεδο έχει τη μεγαλύτερη εξωτερική οθόνη στην Ευρώπη.

## Επισκόπηση
Το στάδιο φιλοξένησε ποδοσφαιρικούς αγώνες της Θερινής Πανεπιστημιάδας το 2013 και θα φιλοξενήσει το Κύπελλο Συνομοσπονδιών 2017 και το Παγκόσμιο Κύπελλο 2018 της Διεθνούς Ποδοσφαιρικής Ομοσπονδίας (FIFA). Η χωρητικότητά του είναι περίπου 45.379 θεατές. Θα αντικαταστήσει τον κεντρικό στάδιο ως κύριο γήπεδο ποδοσφαίρου του Καζάν. Η Καζάν Αρένα φιλοξένισε επίσης τα 2015 Παγκόσμιο Πρωτάθλημα Υγρού Στίβου.

Η αρχιτεκτονική ιδέα έχει σχεδιαστεί από την Populous, ενώ σύμφωνα με τον επικεφαλής σχεδιαστή Ντέιμον Λαβέλ, το γήπεδο είναι μια μοναδική απάντηση στην τοπική κουλτούρα και τον τόπο. Το γενικό σχεδιασμό του σταδίου ανέλαβαν οι: "TatInvestGrazhdanProekt", "Intex", "TsNIIpromzdany".

Το 16ο Παγκόσμιο Πρωτάθλημα της Διεθνούς Ομοσπονδίας Κολύμβησης (FINA) πραγματοποιήθηκε στο Καζάν, ενώ ορισμένες εκδηλώσεις έλαβαν χώρα στην Καζάν Αρένα.

## Εικόνες

 RubinKazanNewStadium.png|Εξωτερική όψη της «Καζάν Αρένα»
 Kazan Arena 2017.png|Άποψη της «Καζάν Αρένα»


## Παραπομπές


## Εξωτερικοί σύνδεσμοι

* 

Κατηγορία:Στάδια ποδοσφαίρου στη Ρωσία
Κατηγορία:Ρουμπίν Καζάν
Κατηγορία:Στάδια Παγκοσμίου Κυπέλλου Ποδοσφαίρου 2018
Κόβυς

Το ***Κόβυς*** (*Kobus*) είναι γένος αφρικανικών αντιλοπών της υποοικογένειας Ρεντουνκίνες της οικογένειας των Βοοειδών. Το γένος περιλαμβάνει 6 είδη, που όλα ζούνε σε έλη και πλημμυρισμένες περιοχές. Υπάρχει σεξουαλικός διμορφισμός σε όλα τα είδη, με τα θηλυκά να είναι μικρότερα από τα αρσενικά, τα οποία είναι τα μόνα που έχουν κέρατα.

## Είδη
* Γένος *Κόβυς*
** Λίχουι του Ουπέμπα (*K. anselli*)
** Αντιλόπη του νερού (*K. ellipsiprymnus*)
** Κόμπ (*K. kob*)
** Λίχουι (*K. leche*)
** Λίχουι του Νείλου (*K. megaceros*)
** Πούκου (*K. vardonii*)

Κατηγορία:Βοοειδή
Αν Σέρινταν

Η **Αν Σέρινταν** (αγγλικά: *Ann Sheridan*, 21 Φεβρουαρίου 1915 - 12 Ιανουαρίου 1967) ήταν Αμερικανίδα ηθοποιός και τραγουδίστρια. Πρακτικά η καριέρα της ξεκίνησε το 1934 και διήρκεσε έως και τον θάνατό της, αρχικά στον κινηματογράφο, αργότερα και στην τηλεόραση. Αξιοσημείωτα έργα της θεωρούνται, μεταξύ άλλων: το *[[Κολασμένες Ψυχές]]* (1938),το *[[Απρόσκλητος διάβολος]]* (1942) και το *[[Έγκλημα χωρίς τιμωρία]]* (1942). Επίσης, ιδιαίτερα γνωστή ήταν και ως μοντέλο pin-up, μάλιστα σε μία εβδομάδα είχε δεχτεί 250 προτάσεις γάμου.

## Παραπομπές


## Εξωτερικοί σύνδεσμοι

* Η 

* Interview with Ann Sheridan biographer
* Photographs and literature

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Βούλα Δαμιανάκου

Η **Βούλα Δαμιανάκου** (Μυρσίνη Λακωνίας, 1914 – Αθήνα, 19 Σεπτεμβρίου 2016) ήταν Ελληνίδα συγγραφέας, ποιήτρια, πεζογράφος και μεταφράστρια.

## Βιογραφία
Γεννήθηκε το 1914 στη Πάνιτσα Λακωνίας (σημερινή Μυρσίνη). Υπήρξε μέλος της Εθνικής Αντίστασης. Συνεργάστηκε με τον Βασίλη Ρώτα, σύντροφός του από το 1950 έως τον θάνατό του το 1977. Συνέδεσε το όνομά της με την υπόθεση του Αμπντουλάχ Οτσαλάν, τον οποίο φιλοξένησε διωκόμενο στο πέρασμά του από την Αθήνα.

Υπήρξε συνεργάτης του περιοδικού του Β. Ρώτα *Λαϊκός Λόγος* (1966-1967), στο οποίο έγραφε με τα ψευδώνυμα Αλκυόνα, Αλκυών, Ειρήνη Πεζοπόρου. Το μεταφραστικό της έργο σχετίστηκε με τον Ουίλιαμ Σαίξπηρ (μαζί με τον Βασίλη Ρώτα) και τον Φιόντορ Ντοστογιέφσκι.

Πέθανε στις 19 Σεπτεμβρίου 2016 στην Αθήνα, σε ηλικία 102 ετών.

## Εργογραφία
Τίτλοι στη βάση Βιβλιονέτ:
*(2014) *Από το ληστή του νόμου κάλλιο στο ληστή του δρόμου*, Εκδόσεις Επικαιρότητα
*(2012) *Στη χάρη της την ΑΕΠΙ ανάβουμε ένα κερί*, Επικαιρότητα
*(2009) *Το κακό κρατάει από μεγάλο σπίτι*..., Επικαιρότητα
*(2006) *Οδοιπορώ στην πατρίδα*, Επικαιρότητα
*(2004) *Οφειλή στον ελληνικό πολιτισμό*, Επικαιρότητα
*(2003) *Σαν σε πηδήσει ο Κατής σε ποιον να παραπονεθείς*, Επικαιρότητα
*(2001) *Όταν ο ήλιος της τραγωδίας ανάτειλε*, Επικαιρότητα
*(2000) *Ο Οτσαλάν στο σπίτι μου*, Επικαιρότητα
*(2000) *Υπεύθυνη δήλωση*, Επικαιρότητα
*(1998) *Παροιμίες και ρήτρες από το έργο του Σαίξπηρ*, Επικαιρότητα
*(1997) *Μανιάτικα μοιρολόγια*, Επικαιρότητα
*(1997) *Μοιρολόγια μιας Μανιάτισσας*, Επικαιρότητα
*(1996) *Από την Ελλάδα του Αριστοτέλη στην Ευρώπη του Μάαστριχτ*, Επικαιρότητα
*(1994) *Ουίλλιαμ Σαίξπηρ*, Επικαιρότητα
*(1991) *Τιμιότατο να 'σαι Έλληνας, να 'σαι ο Γιάννης Ρίτσος*, Επικαιρότητα

## Παραπομπές σημειώσεις


## Εξωτερικοί σύνδεσμοι
*

Κατηγορία:Έλληνες συγγραφείς του 20ού αιώνα
Κατηγορία:Ελληνίδες ποιήτριες
Κατηγορία:Νεοέλληνες ποιητές
Κατηγορία:Έλληνες μεταφραστές
Ταρίμε

Η πόλη **Ταρίμε** (αγγλικά: *Tarime town*, σουαχίλι: *Mji wa Tarime*), βρίσκεται στην Περιοχή Ταρίμε *(Tarime District)*, της Περιφέρειας Μάρα *(Mara Region)*, στα βορειοδυτικά της Τανζανίας.

Η πόλη είναι η επαρχιακή έδρα στην Περιοχή Ταρίμε *(Tarime District)*. Η κύρια συνοριακή πρόσβαση μεταξύ της Τανζανίας και της Κένυας στο Σιράρι *(Sirari)*, απέχει από την Ταρίμε *(Tarime)*, λιγότερα από 20 χλμ. και η πρόσβαση σε αυτή, μπορεί να γίνει από τον ασφαλτοστρωμένο οδικό κορμό T4.

Κατά το 2002, στην Εθνική Απογραφή της Τανζανίας, ο πληθυσμός στην πόλη Ταρίμε *(Tarime)* ήταν 29.339 άτομα.

Κατά την Εθνική Απογραφή της Τανζανίας του 2012, ο πληθυσμός της πόλης Ταρίμε *(Tarime)*, απαρτίζεται από τα Αστικά Τμήματα  (παρατίθενται παρακάτω τα Αστικά Τμήματα και σε παρένθεση ο πληθυσμός των [κατά την απογραφή του 2012], η έκτασή τους [σε τ.χλμ.] και η πυκνότητα του πληθυσμού [ανά τ.χλμ.]):

* *Bomani* (9.165 άτομα, έκταση: 3,5 τ.χλμ. – πυκνότητα: 2.618,9 άτομα ανά τ.χλμ.)
* *Sabasaba* (11.524 άτομα, έκταση: 1,97 τ.χλμ. – πυκνότητα: 5.860,8 άτομα ανά τ.χλμ.) και
* *Nyamisangura* (12.742 άτομα, έκταση: 5 τ.χλμ. – πυκνότητα: 2.548,7 άτομα ανά τ.χλμ.)

ήταν 33.431 άτομα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μάρα
* Μουσόμα

## Σημειώσεις

;Παραπομπές σημειώσεων


## Παραπομπές


Κατηγορία:Κατοικημένες περιοχές στην Περιφέρεια Μάρα
Κατηγορία:Πόλεις της Τανζανίας
Στάδιο Σπαρτάκ

**Στάδιο Σπαρτάκ** μπορεί να ονομάζεται ένα από τα ακόλουθα στάδια:

* Στη Λευκορωσία:
**Στάδιο Σπαρτάκ (Μπαμπρούισκ)
**Στάδιο Σπαρτάκ (Μογκιλιόφ)
* Στη Βουλγαρία:
** Στάδιο Σπαρτάκ (Βάρνα)
* Στο Καζακστάν:
** Στάδιο Σπαρτάκ (Ταλντικοργκάν)
* Στο Κιργιστάν:
** Στάδιο Σπαρτάκ (Μπισκέκ)
* Στη Ρωσία:
** Στάδιο Σπαρτάκ (Μόσχα)
** Στάδιο Σπαρτάκ (Νάλτσικ)
** Στάδιο Σπαρτάκ (Νοβοσιμπίρσκ)
** Στάδιο Σπαρτάκ (Βλαντικαφκάς)
* Στην Ουκρανία:
** Στάδιο Σπαρτάκ (Οδησσός)
** Στάδιο Σπαρτάκ (Χάρκοβο)
Αλφρέδο Κάστρο

Ο **Αλφρέδο Κάστρο** (*Alfredo Castro*, 19 Δεκεμβρίου 1955) είναι Χιλιανός ηθοποιός και σκηνοθέτης.

Γεννήθηκε το 1955 στο Σαντιάγο της Χιλής ως Αλφρέδο Αρτούρο Κάστρο Γκόμεζ. Έχει σπουδάσει υποκριτική στη Χιλή και στην Αγγλία και σκηνοθεσία στη Γαλλία.

Έχει λάβει το βραβείο καλύτερης ανδρικής ερμηνείας στο 56ο Φεστιβάλ Κινηματογράφου Θεσσαλονίκης για τον ρόλο του στην ταινία *[[Από μακριά]]*.
## Φιλμογραφία

## Παραπομπές


Κατηγορία:Χιλιανοί ηθοποιοί
Κατηγορία:Χιλιανοί σκηνοθέτες
Όμιλος Επιχειρήσεων Σαρακάκη

Ο **Όμιλος Επιχειρήσεων Σαρακάκη**, είναι μια σημαντική ελληνική Εμπορική και Βιομηχανική ομάδα, για δύο δεκαετίες ο παραδοσιακός ανταγωνιστής της Biamax (μεταξύ τους οι δύο εταιρείες, ουσιαστικά κυριάρχησαν στην αγορά λεωφορείων στην Ελλάδα). Δύο από τους πιο ταλαντούχους έλληνες μηχανικούς οχημάτων, οι οποίοι είχαν εργαστεί για τη Biamax, οι Α. Ρίζος και Ι. Δρακούλης επίσης εργάστηκαν για την Σαρακάκης, ενώ ο Δρακούλης έχει σχεδιάσει για την εταιρεία το χαρακτηριστικό, αναγνωρίσιμο λογότυπο "Σ".

## Ιστορία
Ο Ιωάννης Σαρακάκης ξεκίνησε την εταιρεία του στη Θεσσαλονίκη το 1923, με την εισαγωγή και πώληση οχημάτων και μελών οχημάτων. Το 1941, τα κεντρικά γραφεία μεταφέρθηκαν στην Αθήνα, όπου ιδρύθηκε επίσημα ο Όμιλος το 1954. Η παραγωγή σωμάτων λεωφορείων σε εισαγόμενα σασί ξεκίνησε το 1962, αλλά το 1966 η εταιρεία εισήγαγε τα δικά του αναπτυσσόμενα σασί με μηχανές της Volvo. Από τότε, όλοι οι τύποι των σασί της εταιρείας, είχαν τις ονομασίες που αρχίζουν με "SB" (αρχικά του αγγλικού "Saracakis Brothers"). Η πρώτη χρήση του ακρονυμίου, έγινε στη σειρά SB55, στην οποία ένα είδος αστικών και υπεραστικών λεωφορείων αναπτύχθηκαν. Ακολούθησαν οι σειρές SB556, SB85 και SB95. Τα πρώτα λεωφορεία χωρίς σασί ήταν τα SBAV του 1974, ένα είδος που βελτιώθηκε με την πάροδο των ετών με αποκορύφωμα το καινοτόμο SBAV90 του 1990. Εξαγωγές έγιναν, επίσης, στη Μέση Ανατολή. Εκτός από την οικοδόμηση πλήρων οχημάτων (τα οποία περιλαμβάνουν και τρίκυκλα ελαφρά φορτηγά), η εταιρεία παρέμεινε ένα μεγάλος κατασκευαστής σωμάτων φορτηγών και λεωφορείων, επίσης, συναρμολόγος 4χ4, τρακτέρ, μοτοσικλετών, εξοπλισμό κατασκευών, κ.λπ. Το πιο γνωστό σώματα λεωφορείου σε πλαίσια της Volvo ήταν το αρθρωτό μοντέλα για την Αθήνα και τη Θεσσαλονίκη (η εταιρεία μπορεί να υπερηφανεύεται για το πρώτο στον κόσμο με χαμηλό δάπεδο αρθρωτό λεωφορείο).

## Σημερινή κατάσταση
Η Saracakis επέζησε από την καταιγίδα των αρχών της δεκαετίας του 1980 (το άνοιγμα της αγοράς για εισαγωγές βαρέων οχημάτων) που σχεδόν αφάνισε την ελληνική εμπορική βιομηχανία βαρέων οχημάτων, αλλά οι τομείς εισαγωγών και εμπορίου έγιναν κυρίαρχοι. Η κατασκευή πλήρων οχημάτων έχει σταματήσει, αλλά η παραγωγή σωμάτων συνεχίζεται μέχρι σήμερα, σε περιορισμένη κλίμακα. 

## Παραπομπές
* L. S. Skartsis και Γ. Αβραμίδης, "Made in Greece", Typorama, Πάτρα, Ελλάδα (2003).
* L. S. Skartsis, "Ελληνικά οχήματα & Κατασκευαστές Μηχανών 1800 για να παρουσιάσουν: A Pictorial History", Μαραθώνιος (2012) ISBN 978-960-93-4452-4 (eBook)

## Εξωτερικοί σύνδεσμοι
* http://www.saracakis.gr
* http://www.saracakis.bg
* Bus manufacturers (in Danish)
* Greek bus builders in Bus-planet.com

Κατηγορία:Πρώην ελληνικές αυτοκινητοβιομηχανίες
Κατηγορία:Κατασκευαστές λεωφορείων
Κατηγορία:Ελληνικά εμπορικά σήματα
Αθανάσιος Βαχλιώτης

Ο **Αθανάσιος Βαχλιώτης** (1888 - 20 Σεπτεμβρίου 1966) ήταν Έλληνας στρατιωτικός γιατρός και πολιτικός, ο οποίος υπηρέτησε ως βουλευτής και υπουργός.

## Βιογραφία
### Καταγωγή και σπουδές
Γεννήθηκε στη Βάχλια Γορτυνίας το 1888 και σπούδασε ιατρική στην Αθήνα. Ξεκίνησε την σταδιοδρομία του ως στρατιωτικού γιατρού το 1914 ως Ανθυπίατρος και το 1916 έγινε Υπίατρος. 

### Πολιτική σταδιοδρομία
Εξελέγη βουλευτής Αρκαδίας στις εκλογές του 1936 με το Κόμμα Φιλελευθέρων, επανεξελέγη 1946 με την Εθνική Πολιτική Ένωση (Κόμμα Βενιζελικών Φιλελευθέρων) με 2.297 ψήφους , το 1951 με την ΕΠΕΚ και το 1956 με τη Δημοκρατική Ένωση.

Στην κυβέρνηση Σοφοκλή Βενιζέλου υπηρέτησε ως υπουργός Δημοσίας Τάξεως από τις 24 Μαρτίου 1950 ως τις 15 Απριλίου της ίδιας χρονιάς.

### Οικογένεια
Σύζυγός του ήταν η Μερόπη Γρηγοριάδη, η οποία απεβίωσε πριν το 1962. Είχε 3 γιους και 1 κόρη.

### Θάνατος
Ο Βαχλιώτης απεβίωσε Στρατηγός εν αποστρατεία στην Αθήνα υποφέροντας από μακρά ασθένεια, το 1966. Κηδεύτηκε στις 21 Σεπτεμβρίου 1966 από το Πρώτο Νεκροταφείο. Στη Βουλή τηρήθηκε ενός λεπτού σιγή λίγο μετά την ανακοίνωση του θανάτου του.

## Παραπομπές


Κατηγορία:Βουλευτές Αρκαδίας
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με το Κόμμα Βενιζελικών Φιλελευθέρων
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές εκλεγμένοι με την ΕΠΕΚ
Κατηγορία:Έλληνες υπουργοί Δημοσίας Τάξεως
Ευρωπαϊκές Ημέρες Πολιτιστικής Κληρονομιάς

μικρογραφία|Χώρες που συμμετέχουν στις Ευρωπαϊκές Ημέρες πολιτιστικής Κληρονομιάς 2007
Οι **Ευρωπαϊκές Ημέρες πολιτιστικής Κληρονομιάς** (**EHD**) είναι μια κοινή δράση του Συμβουλίου της Ευρώπης και της Ευρωπαϊκής Επιτροπής στην οποία συμμετέχουν και οι 50 χώρες που έχουν υπογράψει την Ευρωπαϊκή Πολιτιστική Σύμβαση , με το σύνθημα, *Ευρώπη: η κοινή μας κληρονομιά*. Το ετήσιο πρόγραμμα προσφέρει ευκαιρίες για να επισκεφθείτε τα κτίρια, τα μνημεία και τοποθεσίες, πολλές από τις οποίες δεν είναι προσβάσιμες στο κοινό. Αποσκοπεί στη διεύρυνση της πρόσβασης και την πρόνοια για την αρχιτεκτονική και περιβαλλοντική κληρονομιά. Αυτά τα γεγονότα είναι επίσης γνωστά ως Ημέρες Ανοιχτών Θυρών ή απλά Ανοιχτές Ημέρες στις αγγλόφωνες χώρες.

Η εκδήλωση ξεκίνησε στη Γαλλία το 1984, με τη  La Journée Portes Ouvertes, και υποστηρίχθηκε από το Υπουργείο Πολιτισμού. Το 1985, στη Γρανάδα, στο 2ο Ευρωπαϊκό Συνέδριο των αρμόδιων Υπουργών για την Αρχιτεκτονική Κληρονομιά, όπου ο Γάλλος Υπουργός Πολιτισμού πρότεινε τη διεθνοποίηση του εγχειρήματος υπό την αιγίδα του Συμβουλίου της Ευρώπης. Η Ολλανδία διοργάνωσε την πρώτη της Open Monumentendag το 1987. Η Σουηδία και η Δημοκρατία της Ιρλανδίας συμμετείχαν το 1989, και το Βέλγιο με τη Σκωτία το 1990.

## Εξωτερικοί σύνδεσμοι

* European Heritage Days  — περιλαμβάνει συνδέσμους σε εθνικές ιστοσελίδες όλων των συμμετεχουσών χωρών

Κατηγορία:Πολιτιστική κληρονομιά
Κατηγορία:Ευρωπαϊκός πολιτισμός
Ζόρδι Ερέου

Ο **Ζόρδι Ερέου** (Jordi Hereu i Boher, προφορά: [ˈʒɔrði əˈɾɛw], Βαρκελώνη, 14 Ιουνίου 1965) είναι Καταλανός πολιτικός, μέλος του Κόμματος των Σοσιαλιστών της Καταλονίας, δήμαρχος της Βαρκελώνης μεταξύ 2006 και 2011. Από το 2012 έχει αποσυρθεί από την πολιτική. Σήμερα είναι πρόεδρος της εταιρείας παροχής συμβουλευτικών υπηρεσιών σε πόλεις IdenCity.

## Βιογραφία και πολιτική σταδιοδρομία
Κατάγεται από την καταλανική επαρχία του Κάτω Παλιάρς αλλά μεγάλωσε στη Βαρκελώνη όπου σπούδασε μάρκετινγκ στην ιδιωτική σχολή ESADE. Από το 1991 εργάστηκε ως υπεύθυνος προώθησης του τμήματος επιμελητείας του λιμένα της πόλης. Η πολιτική του σταδιοδρομία ξεκίνησε το 1997 όταν ενσωματώθηκε στο δημαρχείο της Βαρκελώνης ως διαχειριστής του τομέα των Λες Κορς παρότι είχε ενσωματωθεί στις τάξεις του PSC ήδη από το 1987. Στις εκλογές του 1999 εκλέχθηκε σύμβουλος του ίδιου τομέα. Το 2004 επανεκλέχθη και ορίστηκε δημοτικός σύμβουλος Ασφάλειας και Κινητικότητας· κατά τη διάρκεια της θητείας του προώθησε ένα μοντέλο πιο αποδοτικής μετακίνησης, με αύξηση των θέσεων στάθμευσης για ποδήλατα, τη βελτίωση του στόλου και της συχνότητας του μετρό και της κατασκευής δικτύου τραμ. Τον Μάιο του 2006 ανέλαβε τη θέση του εκπροσώπου τύπου του δημαρχείου.

Τον Σεπτέμβριο του 2006 διαδέχθηκε τον Ζοάν Κλος στη θέση του δημάρχου της πόλης μετά τον ορισμό του τελευταίου ως υπουργού Βιομηχανίας, Εμπορίου και Τουρισμού στην κυβέρνηση του Χοσέ Λουίς Ροδρίγεθ Θαπατέρο. Εκλέχθηκε επίσημα στις δημοτικές εκλογές του 2007. Μετά την απόρριψη του σχεδίου του αναμόρφωση της λεωφόρου Ντιαγονάλ από τους πολίτες της Βαρκελώνης το 2010 ηττήθηκε στις δημοτικές εκλογές του επόμενου έτους από τον υποψήφιο της Σύγκλισης και Ένωσης, Σαβιέ Τρίας.

## Παραπομπές


## Εξωτερικοί σύνδεσμοι
* Συνέντευξη του Ζόρδι Ερέου στο Barcelona Informació (τεύχος 100, Οκτ. 2006)

Κατηγορία:Καταλανοί πολιτικοί
Κατηγορία:Δήμαρχοι της Βαρκελώνης
Α΄ Κατηγορία ποδοσφαίρου Ουκρανίας

Η **Πρώτη κατηγορία** (ουκρανικά: Перша ліга) είναι το δεύτερο επίπεδο του συστήματος ποδοσφαιρικών πρωταθλημάτων της Ουκρανίας. Υπεύθυνη για τη διεξαγωγή του πρωταθλήματος είναι η Ένωση Επαγγελματικού Ποδοσφαίρου Ουκρανίας (ПФЛ).

## Ιστορία
Η εναρκτήρια αγωνιστική περίοδος του πρωταθλήματος ξεκίνησε στις 14 Μαρτίου του 1992. Παρόμοιο πρωτάθλημα διοργανώθηκε μόλις λίγους μήνες πριν από αυτό και αποτελούνταν κυρίως από συλλόγους που αγωνίζονταν στη δεύτερη κατηγορία της ΕΣΣΔ. Η Πέρσα λίχα αποτελεί τη δεύτερου επιπέδου κατηγορία του ουκρανικού ποδοσφαίρου, κάτω από την Βίσα λίχα (που αργότερα ονομάστηκε Πρέμιερ-λίχα).

## Παραπομπές


## Εξωτερικοί σύνδεσμοι
* 

Κατηγορία:Εθνικά πρωταθλήματα ποδοσφαίρου Β΄ επιπέδου
Κατηγορία:Ποδοσφαιρικές διοργανώσεις Ουκρανίας
Πάολο Σορεντίνο

Ο **Πάολο Σορεντίνο** (ιταλ.:*Paolo Sorrentino*, 31 Μαΐου 1970) είναι Ιταλός σκηνοθέτης και σεναριογράφος.

Γεννήθηκε το 1970 στη Νάπολη. Η πιο γνωστή του ταινία είναι *[[Η Τέλεια Ομορφιά]]*, που απέσπασε Όσκαρ, BAFTA και Χρυσή Σφαίρα καλύτερης ξενόγλωσσης ταινίας.

## Φιλμογραφία

## Παραπομπές

## Εξωτερικοί σύνδεσμοι
* 

Κατηγορία:Ιταλοί σεναριογράφοι
Κατηγορία:Σκηνοθέτες ταινιών βραβευμένες με Όσκαρ Καλύτερης Ξενόγλωσσης Ταινίας
Κατηγορία:Βραβευμένοι με Χρυσή Σφαίρα
Κατηγορία:Βραβευμένοι με BAFTA
Κατηγορία:Ιταλοί σκηνοθέτες κινηματογράφου
Β΄ Κατηγορία ποδοσφαίρου Ουκρανίας

Η **Δεύτερη κατηγορία** (ουκρανικά: Друга ліга) είναι το τρίτο επίπεδο του συστήματος ποδοσφαιρικών πρωταθλημάτων της Ουκρανίας. Υπεύθυνη για τη διεξαγωγή του πρωταθλήματος είναι η Ένωση Επαγγελματικού Ποδοσφαίρου Ουκρανίας (ПФЛ). Ωστόσο, η Ομοσπονδία Ποδοσφαίρου Ουκρανίας (ФФУ) έχει το αποκλειστικό δικαίωμα για τη γενική διαχείριση και τον έλεγχο της οργάνωσης και διεξαγωγής αγώνων στο πρωτάθλημα.

## Ιστορία
Η εναρκτήρια αγωνιστική περίοδος του πρωταθλήματος της δεύτερης κατηγορίας της Ουκρανίας, ξεκίνησε το 1992. Συμμετείχαν 18 ομάδες, χωρισμένες σε δύο ομίλους.

## Παραπομπές


## Εξωτερικοί σύνδεσμοι
* 

Κατηγορία:Πρωταθλήματα ποδοσφαίρου τρίτης κατηγορίας στην Ευρώπη
Κατηγορία:Ποδοσφαιρικές διοργανώσεις Ουκρανίας
Δρομόμετρο

**Δρομόμετρο** ονομάζεται το ναυτιλιακό όργανο, το οποίο μετράει την ταχύτητα του πλοίου. Πρόκειται για όργανο παρόμοιο με το κοντέρ των αυτοκινήτων και των μοτοσυκλετών. Η μονάδα μέτρησης της ταχύτητας που αποτυπώνεται στα δρομόμετρα είναι ο κόμβος, ο οποίος αντιστοιχεί με ένα ναυτικό μίλι την ώρα.

## Ιστορική εξέλιξη
Τα πρώτα δρομόμετρα που χρησιμοποιήθηκαν κατά το 17ο αιώνα ήταν τα λεγόμενα κοινά δρομόμετρα. Το κοινό δρομόμετρο περιλάμβανε το δελτωτό, που ήταν κατασκευασμένο από ξύλο σε σχήμα τεταρτοκυκλίου και δεμένο σε τρία σχοινιά μικρού μήκους στο κύριο σχοινί του δρομομέτρου, ώστε να διατηρείται κατακόρυφο μέσα στο θαλάσσιο νερό. Το κύριο σχοινί τυλιγόταν στο πρόμετρο, για να αφήνεται εύκολα στη θάλασσα και αντιστρόφως, και σε διαστήματα 15,43 μέτρα ή 30,86 μέτρα έφερε κόμβους. Όταν έριχναν το δελτωτό στη θάλασσα και άφηναν ελεύθερο το πρόμετρο να ξετυλιχθεί το σχοινί, μετρούσαν τους κόμβους που έφευγαν στη θάλασσα σε χρόνο 30 ή 60 δευτερολέπτων, που τους έδιναν την ταχύτητα του πλοίου σε ναυτικά μίλια ανά ώρα. Γι΄ αυτό και η ταχύτητα του πλοίου μετριέται σε κόμβους. Ως χρονόμετρο για τη μέτρηση του χρόνου των 30 ή των 60 δευτερολέπτων χρησιμοποιούσαν το αμμωτό.

Κατά το 19ο αιώνα χρησιμοποιήθηκε το μηχανικό δρομόμετρο, που αποτελείται από ελεύθερα περιστρεφόμενη έλικα, η οποία ρίχνεται στη θάλασσα και ρυμουλκείται από το πλοίο. Η δυναμική πίεση του θαλάσσιου νερού, λόγω της κίνησης του πλοίου, εξαναγκάζει την έλικα σε περιστροφή, ενώ με το σχοινί ρυμουλκήσεως οι στροφές μεταδίδονται σε μειωτήρες τροχούς του κυρίως δρομομέτρου, στους άξονες των οποίων προσαρμόζονται δείκτες που περιστρέφονται μπροστά από κυκλικές κλίμακες αποστάσεως, βαθμολογημένες σε ναυτικά μίλια. Αφού το βήμα της έλικας είναι γνωστό και σταθερό, η ταχύτητα περιστροφής της έλικας είναι ανάλογη με την ταχύτητα του πλοίου. Έτσι, οι υποδιαιρέσεις των κλιμάκων αποστάσεως στις οποίες θα βρίσκονται οι δείκτες που προσαρμόζονται στους άξονες των μειωτήρων τροχών, θα αντιστοιχούν στην απόσταση που διανύθηκε. Από την απόσταση αυτή προκύπτει με υπολογισμό και η ταχύτητα του πλοίου. Η χρησιμοποίηση όμως του μηχανικού δρομόμετρου παρουσίαζε πολλές δυσκολίες και η ακρίβεια των ενδείξεών του δεν ήταν ικανοποιητική. Γι΄ αυτό και έπαψε να χρησιμοποιείται.

Στην αρχή λειτουργίας του μηχανικού δρομόμετρου βασίστηκε η κατασκευή των ηλεκτρικών δρομομέτρων. Αυτά αποτελούνται από μόνιμες εγκαταστάσεις και με ηλεκτρομηχανικά συστήματα παρέχουν ταυτόχρονα την ένδειξη της ταχύτητας και της διανυθείσας απόστασης. Επίσης, έχουν τη δυνατότητα να συνδέονται και να παρέχουν ηλεκτρικώς την πληροφορία της ταχύτητας του πλοίου στους ενδείκτες ραντάρ αληθούς κινήσεως που είναι απαραίτητη για τη λειτουργία τους.

## Παραπομπές


Κατηγορία:Ναυτικά όργανα
Κατηγορία:Όργανα μέτρησης